РЕПУБЛИКА СРБИЈА

ЗАВОД ЗА ЈАВНО ЗДРАВЉЕ

Број: 2400/1

08.12.2021. године

Ш А Б А Ц

На основу члана 7. и 8. Посебног колективног уговора за здравствене установе чији је оснивач Република Србија, аутономна покрајина и јединица локалне самоуправе («Сл. гласник РС», бр. 96/19 и 58/20), а у вези са имплементацијом Пројекта Канцеларије УНОПС-а за подршку запошљавања кадрова у здравственој установи Завод за јавно здравље Шабац, ул. Јована Цвијића бр. 1, ради успостављања контроле и сузбијања вируса COVID-19, као и Одлуке в.д. директора ЗЈЗ Шабац, број 2399/1 од 08.12.2021. године, Завод за јавно здравље Шабац расписује

ЈАВНИ ОГЛАС

о потреби заснивања радног односа

на одређено време

1. Расписује се јавни оглас за заснивање радног односа на одређено време, најдуже до три месеца, односно до завршетка пројекта, са пуним радним временом, ради имплементације Пројекта Канцеларије УНОПС-а, за подршку запошљавања кадрова ради успостављања контроле и сузбијања вируса COVID-19, у Центру за контролу и превенцију болести и Центру за микробиологију Завода за јавно здравље Шабац, ради обављања следећих послова:

- један доктор медицине.

Врста и степен стручне спреме:

Високо образовање:

* на интегрисаним академским студијама из области медицине, по пропису који уређује високо образовање, почев од 10. септембра 2005. године;
* одосно на основним студијама из области медицине, у трајању од најмање пет година, по пропису који је уређивао високо образовање до 10. септембра 2005. године.

2. Уз пријаву кандидати достављају доказе о испуњености услова из тачке 1. овог огласа и то:

- диплому о завршеном медицинском факултету;

- уверење о положеном стручном испиту;

- извод из матичне књиге венчаних (уколико су дипломе или уверења издата на друго презиме.

Докази се достављају у форми оверених фотокопија. Кандидати су дужни да уз пријаву и наведена документа доставе радну биографију и фотокопију личне карте.

Пријаве се подносе поштом или лично на адресу: Завод за јавно здравље Шабац, ул. Јована Цвијића бр. 1.

Рок за пријављивање је 8 дана од дана објављивања огласа код Националне службе за запошљавање, филијала Шабац.

Кандидати који су се јавили на оглас могу бити позвани на разговор ради пружања додатних информација, које могу бити важне за доношење одлуке о пријему.

Кандидати ће бити обавештени о избору у року од најдуже 15 дана.

Овај оглас се објављује на интернет страници Завода за јавно здравље Шабац, код Националне службе за запошљавање и на интернет страници Министарства здравља Републике Србије.

ВД Д и р е к т о р,

МСц. др Бранко М. Вујковић